It liket derop dat D66 en it CDA de measte stimmen krigen ha by de ferkiezing foar it Europeesk Parlemint. Dêrmei kiest Nederlân foar Europa, sa seit D66 foarsitter Alexeander Pechtold. De offisjele útslach folget kommende snein, as ek de oare lannen fan de Europeeske Uny har stim útbrocht hawwe.

Stimmen

Neffens buro Ipsos hat D66 15,6% fan de stimmen helle. Dêrmei wint dizze pro-Europeeske partij 4,3% mear stimmen as yn 2009. It CDA krige 15,2% fan de stimmen en ferliest yn ferliking mei 2009 4,9 % fan de stimmen.

2013 2009 sitten

D66 15,6 11,3 4

CDA 15,2 20,1 4

PVDA 9,4 12 3

VVD 12,3 11,4 3

PVV 12,2 17 3

SP 10,0 7,1 3

Grien Links 7,3 8,9 2

PvdD 4,2 3,5 1

CU/SGP 7,8 6,8 2

50+ 4,2 0 1

Piraten 0,7 0 0

De ferliezer

Dêr’t winners binne, binne ek ferliezers. Yn dit gefal de PVV fan Geert Wilders. Hy hie in soad trelit makke en hope op mear stimmen as yn 2009. Neffens Wilders is 65% fan syn stimmers thúsbleaun. Hy fynt likemin dat Nederlân no dúdlik foar Europa kiest. ‘De opkomst is laag, wat niet getuigt van warme Europa-gevoelens’, sa seit de liedsman.

De opkomst

De opkomst wie mei 37% krekt wat heger as de ferkiezings yn 2009. Doe gie 36,8 nei de stimbus. Yn 1979 wie de opkomst noch 58%. Dat wie doe ek de earste ferkiezing foar it Europeesk Parlemint.